Monica Bellucci

**Monica Anna Maria Bellucci**, poznata i kao **Monica Bellucci** (rođena 30. septembra 1964) je italijanska glumica i manekenka.

## Biografija 
Monica Bellucci je rođena u gradu Città di Castello, Umbrija, Italija, kao jedino dijete Brunelle Briganti i Pasqualea Bellucci. Odrasla je u San Giustinu.

## Karijera 
### Model 
Monica Bellucci je počela modeliranje u dobi od 13 godina pozirajući za lokalne foto entuzijaste. 1988. godine Bellucci je preselila u jedan od modnih centara u Evropi, Milano, gdje je potpisala sa *Elite Model Management*. Do 1989. godine, postala je istaknuta kao modni model u Parizu i u New Yorku. Pozirala je između ostalih za Dolce & Gabbanu i francuski *Elle*. U toj godini, Bellucci je prešla i na glumu i počela uzimati časove glume. U februaru 2001 Monica Bellucci je bila istaknuta na naslovnici magazina *Esquire*. Dvije godine poslije bila je istaknuta i u magazinu *Maxim*. Magazin ''Men's Health* je Monicu Bellucci svrstao u "100 najljepših žena svih vremena", rangirajući je na 21. mjesto. *AskMen* je Monicu Bellucci označio kao broj jedan najpoželjnije žene u 2002. godini. Od 2006. do 2010. Monica Bellucci je bila lice niza Diorovih proizvoda. U 2004. godini, dok je bila u drugom stanju sa kćerkom Deva, Monica je pozirala gola za italijanski magazin *Vanity Fair* u znak protesta protiv italijanskog zakona koji sprječavaju korištenje donator sperme. U 2012. godini, postala je novo lice Dolce & Gabbane.

### Gluma 
[mini|desno|200px|Monica Bellucci na [Kanski filmski festival|Kanskom filmskom festivalu 2002. godine]]
Filmska karijera Monice Bellucci je počela u ranim 1990-im. Igrala je neke manje uloge u *La Riffa* (1991) i *Dracula* (1992). Za nagradu César bila je nominirana 1996. godine za najbolju sporednu glumicu za portret Liza u filmu *L'appartement* i s tim je ojačala svoju poziciju kao glumica. Postala je poznata i popularana među publikom širom svijeta, nakon uloga odigranih u filmovima *Malèna* (2000), *Le pacte des loups*, *Under Suspicion* i *Irréversible* (2002). Nakon uspjeha u filmskoj umjetnosti Monica Bellucci je od tada igrala u mnogim filmovima iz Evrope i Hollywooda kao što su *Tears of the Sun* (2003), *The Matrix Reloaded* (2003), *The Passion of the Christ* (2004), *The Brothers Grimm* (2005), *Le deuxième souffle* (2007), *Shoot 'Em Up* (2007), *Ne te retourne pas* (2009) i *The Sorcerer's Apprentice* (2010).

## Privatni život 
Tokom snimanja filma "Apartman" 1996. godine Monica Bellucci je upoznala francuskog glumca Vincenta Cassela. Vjenčali su se 1999. godine Razveli su se 26. augusta 2013. godine.

U septembru 2012. godine, na konferenciji na "Internacionalnom filmskom festivalu u Torontu" za iranski film "Fasle kargadan", Monica Bellucci je izjavila da govori četiri jezika: italijanski, francuski, engleski i perzijski jezik.

## Filmografija 
### Presnimavanje 
## Nagrade i nominacije 
## Reference 
## Vanjski linkovi 
* 
* Monica Bellucci na *TCM Movie Databaseu*
* Monica Bellucci na *Fashion Model Directoryju*
* Monica Bellucci na *AllMovieju*
* Monica Bellucci na *Rotten Tomatoesu''

Kategorija:Rođeni 1964.
Kategorija:Živi ljudi
Kategorija:Biografije, Città di Castello
Kategorija:Italijanske glumice
Kategorija:Italijanske manekenke